范成大
晓发飞乌，晨霞满天，少顷大雨。吴谚云"朝
朝霞不出门，暮霞行千里。
今晨日未出，晓气散如绮。
心疑雨再作，眼转云四起。
我岂知天道，吴农谚云尔。
古来占滂沱，说者类恢诡
飞云走群羊，停云俗三稀。
月当天毕宿，风自少女起。
烂石烧成香，汗础润如洗。
逐妇鸠能拙，穴居狸有智。
蜉蝣强知时，蜥蜴与闻计。
垤鸣东山鹳，堂审南柯蚁。
或加阴石鞭，或议阳门闭。
或云逢庚变，或自换甲始。
行鹅与象龙，聚讼非一理。
不如老农谚，响应捷如鬼。
哦诗敢夸博，聊用醒午睡。